A hatály meghosszabbítását ugyanakkor indokolt időben korlátozni, lehetővé téve ezáltal annak értékelését, hogy az eltérés alapjául szolgáló feltételek továbbra is fennállnak-e. Ezért a Bizottság az eltérés 2024 végéig történő meghosszabbítását javasolja, valamint annak előírását, hogy amennyiben Németország 2024 utánra további hosszabbítást tervez, a hosszabbítás iránti kérelemmel együtt legkésőbb 2024. március 31-ig nyújtson be egy jelentést, amely magában foglalja az üzleti és a nem üzleti célú használat közötti, a levonási jogból való kizárás alapjául szolgáló felosztási arány felülvizsgálatát.

Az eltérések engedélyezése általában korlátozott időre szól annak érdekében, hogy fel lehessen mérni, hogy a különös intézkedés megfelelő és eredményes-e. E tekintetben a Bizottság – a Németországtól kapott információk alapján – úgy véli, hogy az üzleti és nem üzleti célú használat közötti, 10 % / 90 %-os felosztás továbbra is szilárd alapot jelent azon ügyletek kiválogatására, amelyek esetében az üzleti célú használat elhanyagolhatónak tekinthető.

Németország szerint az intézkedés csökkenti az adófizetők és az adóhatóságok adminisztratív terheit, mivel az ilyen áruk üzleti és nem üzleti célú felhasználásának arányát nem kell nyomon követni és kiigazítani, és ezért nem kell nyilvántartást vezetni a kapcsolódó változásokról. A 10 %-os korlát megfelel a német jövedelemadó-szabályozásban előirányzott mértéknek is. Az említett szabályozás értelmében csak a legalább 10 %-ban üzleti célokra használt termékek tekinthetők a vállalkozás vagyonát képező eszközöknek.

Jelenlegi kérelmében Németország arról tájékoztatta a Bizottságot, hogy az eltérő intézkedés alkalmazása nagyon hatékonynak bizonyult, és jelentős mértékben leegyszerűsíti a héa beszedését. Emellett segít megelőzni az adócsalást és az adókikerülést is.

Németország kérelmezte, hogy továbbra is alkalmazhassa a héairányelv 168. és 168a. cikkétől eltérő azon intézkedést, amely lehetővé teszi számára, hogy teljes egészében kizárja a levonási jogból azon áruk és szolgáltatások héáját, amelyeket az adóalanyok több mint 90 %-ban magáncélra vagy vállalkozásidegen célokra használnak, ideértve a nem gazdasági tevékenységeket is.

A héairányelv 168. cikke előírja, hogy az adóalany jogosult levonni az adóköteles tevékenységeinek céljaira beszerzett termékekre vagy igénybe vett szolgáltatásokra kivetett héát. A héairányelv 168a. cikkének (1) bekezdése előírja, hogy egy adóalany vállalkozásának vagyonát képező, az adóalany által a vállalkozási tevékenység céljára és attól eltérő célra egyaránt használt ingatlan esetében az ezen ingatlannal kapcsolatos ráfordítások héája csak a vállalkozási tevékenység céljára való használat arányában vonható le. A héairányelv 168a. cikkének (2) bekezdése értelmében a tagállamok e szabályt olyan egyéb termékekhez kapcsolódó ráfordítások héájára is alkalmazhatják, amelyek meghatározásuk szerint a vállalkozás vagyonának részét képezik. A 168a. cikket a 2009. december 22-i 2009/162/EU tanácsi irányelv illesztette be a héairányelvbe annak érdekében, hogy a levonás a ténylegesen üzleti célú használat arányára korlátozódjon, és így hatékonyabban érvényesüljön az az elv, amely szerint adólevonásra csak annyiban van lehetőség, amennyiben az érintett termékeket és szolgáltatásokat az adóalany a vállalkozásának céljaira használja fel.

A 2006/112/EK tanácsi irányelv 395. cikke értelmében a hozzáadottérték-adóra vonatkozó közös rendelkezésektől kizárólag abban az esetben lehet eltérni, ha arra a Tanács a Bizottság javaslata alapján egyhangúlag felhatalmazást ad. A tanácsi végrehajtási határozat a legmegfelelőbb jogi aktus, mivel az egy-egy tagállamnak is címezhető.

Hasonló eltérésekre más tagállamok (Ausztria és Hollandia) is engedélyt kaptak, azaz kizárhatták a levonási jogból az olyan termékek, illetve szolgáltatások után fizetendő héát, amelyek több mint 90 %-ban az adóalany saját használatára, illetve az adóalany alkalmazottai általi használatra, vagy általában vállalkozásidegen célokra vagy nem gazdasági tevékenységek céljaira szolgálnak.

(4)A 2009. december 22-i 2009/162/EU tanácsi irányelv kiegészítette a 2006/112/EK irányelvet a 168a. cikkel annak érdekében, hogy a levonás a ténylegesen üzleti célú használat arányára korlátozódjon, és így hatékonyabban érvényesüljön az az elv, amely szerint adólevonásra csak annyiban van lehetőség, amennyiben az érintett termékeket, illetve szolgáltatásokat az adóalany a vállalkozásának céljaira használja fel. A 2009/791/EK határozat címében ezért hivatkozni kell a 2006/112/EK irányelv 168a. cikkére is.

(1)A 2006/112/EK irányelv 168. és 168a. cikke az adóalanyok számára az adóköteles tevékenységeik céljára értékesített termékek vagy nyújtott szolgáltatások után felszámított hozzáadottérték-adóval (héa) kapcsolatos levonási jogot szabályozza. Németország felhatalmazást kapott arra, hogy olyan eltérő intézkedést vezessen be, amelynek célja az, hogy kizárja a levonási jog hatálya alól az azon termékek és szolgáltatások után felszámított héát, amelyeket az adóalany 90 %-ot meghaladó mértékben saját személyes céljaira, alkalmazottai céljaira vagy általában vállalkozásidegen célokra vagy nem gazdasági tevékenységekre használ fel.

A tanácsi végrehajtási határozatra irányuló javaslat célja, hogy egyszerűsítse a héa beszedésének eljárását azáltal, hogy lehetővé teszi Németország számára, hogy továbbra is alkalmazzon egy olyan eltérő intézkedést, amely révén teljes mértékben kizárhatja a levonási jogból az azon áruk és szolgáltatások után fizetendő héát, amelyeket az adóalany több mint 90 %-ban magáncélra vagy vállalkozásidegen célokra használ, beleértve a nem gazdasági tevékenységeket is. Ez az intézkedés alkalmas és hatékony eszköznek bizonyult.

(5)Németország a 2021. február 19-én kelt levelében kérelmet nyújtott be a Bizottsághoz (a továbbiakban: kérelem) azon felhatalmazásának meghosszabbítása iránt, amely lehetővé teszi számára egy, a 2006/112/EK irányelv 168. és 168a. cikkétől eltérő intézkedés alkalmazásának folytatását azon termékek és szolgáltatások héájának a levonási jogból való kizárása céljából, amelyeket az adóalany több mint 90 %-ban magáncélra vagy vállalkozásidegen célokra használ, ideértve a nem gazdasági tevékenységeket is. Németország a kérelméhez mellékelt egy, az eltérő intézkedés alkalmazásáról szóló jelentést, amely a 2009/791/EK határozat 2. cikkében foglalt követelménynek megfelelően magában foglalta a héa levonására vonatkozó jog tekintetében alkalmazott felosztási arány értékelését is.

(6)A 2006/112/EK irányelv 395. cikke (2) bekezdése második albekezdésének megfelelően a Bizottság 2021. március 17-én kelt levelében tájékoztatta a többi tagállamot Németország kérelméről. A Bizottság 2021. március 18-án kelt levelében értesítette Németországot arról, hogy birtokában van a kérés elbírálásához szükséges valamennyi információnak.

(7)Németország szerint az intézkedés nagyon hatékonynak bizonyult a héa beszedésének egyszerűsítése, valamint az adócsalás és adókikerülés megelőzése tekintetében. Az intézkedés mind a vállalkozások, mind az adóhatóságok számára az adminisztratív terhek csökkenését eredményezi, mivel nincs szükség azon termékek és szolgáltatások későbbi használatának ellenőrzésére, amelyek esetében a beszerzés idején érvényben volt a levonási jogból való kizárás. Ezért indokolt felhatalmazni Németországot arra, hogy további meghatározott időtartamra, 2024. december 31-ig folytassa e különös intézkedés alkalmazását.

(8)Amennyiben Németország úgy véli, hogy szükséges a felhatalmazás időbeli hatályának 2024-en túli kiterjesztése, 2024. március 31-ig kérelmet kell benyújtania a Bizottsághoz, és mellékelnie kell hozzá egy, az alkalmazott felosztási arány értékelését tartalmazó, az intézkedés alkalmazásáról szóló jelentést.

(9)Az eltérő intézkedésnek nem lesz kedvezőtlen hatása az Unió héából származó saját forrásaira.

(10)A 2009/791/EK határozatot ezért ennek megfelelően módosítani kell,

ELFOGADTA EZT A HATÁROZATOT:

1. cikk

A 2009/791/EK határozat a következőképpen módosul:

1. A cím helyébe a következő szöveg lép:

„A Tanács határozata (2009. október 20.) a Németországi Szövetségi Köztársaságnak a közös hozzáadottértékadó-rendszerről szóló 2006/112/EK irányelv 168. és 168a. cikkétől eltérő intézkedés alkalmazásának folytatására történő felhatalmazásáról”.

2. A 2. cikk helyébe a következő szöveg lép:

„2. cikk

Ez a határozat 2024. december 31-én hatályát veszti.

Az e határozatban előírt eltérő intézkedés időbeli hatályának meghosszabbítására vonatkozó kérelmet 2024. március 31-ig kell benyújtani a Bizottsághoz.

A kérelemhez mellékelni kell egy, az ezen intézkedés alkalmazásáról szóló jelentést, amely magában foglalja a héa levonására vonatkozó jog tekintetében az e határozatban foglaltak alapján alkalmazott felosztási arány értékelését.”

2. cikk

E határozatnak a Németországi Szövetségi Köztársaság a címzettje.

Kelt Brüsszelben, -án/-én.